ประชุม ครม.เศรษฐกิจ 31 ม.ค. ระดมสมองหาข้อสรุปฝ่าวิกฤติไวรัสโคโรนา
นายกรัฐมนตรีเรียกประชุม ครม.เศรษฐกิจวันที่ 31 ม.ค.นี้ หารือผลกระทบจากไวรัสโคโรนาต่อเศรษฐกิจไทย และธุรกิจท่องเที่ยว พิพัฒน์ ล้มแผนข้อเสนอเรื่องวีซ่าทั้งหมด หลังรัฐบาลจีนสั่งห้ามทัวร์จีนมาไทย ยอดคนจีนหายไปแสนคนภายใน 4 วัน สมคิด วอนคนไทยเป็นเจ้าบ้านที่ดี พาณิชย์สบช่องขายหน้ากากอนามัย ถุงมือแพทย์ เทอร์โมมิเตอร์ให้จีนนายพิพัฒน์ รัชกิจประการ รมว.การท่องเที่ยวและกีฬา เปิดเผยว่า ในที่ประชุมคณะกรรมการรัฐมนตรีฝ่ายเศรษฐกิจ (ครม.เศรษฐกิจ) ที่มีนายกรัฐมนตรีเป็นประธาน วันที่ 31 ม.ค.นี้ จะยังไม่มีการเสนอยกเว้นการตรวจลงตรา (วีซ่า) สำหรับนักท่องเที่ยวจีน และจะยังไม่เสนอขยายมาตรการยกเว้นค่าวีซ่าหน้าด่านตรวจคนเข้าเมือง (Visa on Arrival) ที่จะหมดอายุวันที่ 30 เม.ย.นี้ออกไป เนื่องจากที่ประชุมคณะรัฐมนตรี (ครม.) วันที่ 28 ม.ค. พล.อ.ประยุทธ์ จันทร์โอชา นายกรัฐมนตรี สั่งให้กระทรวง ที่เกี่ยวข้องไปศึกษาผลดี ผลเสียให้ชัดเจนก่อนตัดสินใจอีกครั้งขณะนี้สถานการณ์เปลี่ยนแปลงไป ยกตัวอย่างมาเลเซียได้ประกาศ ไม่ออกวีซ่าให้กับชาวจีนที่มาจากเมืองอู่ฮั่นและมณฑลหูเป่ยเป็นการชั่วคราว และจะยกเลิกคำสั่งเมื่อสถานการณ์เข้าสู่ปกติ ในส่วนของไทยต้องมาคุยกันว่าเราจะปกป้องคนไทยอย่างไรให้ปลอดภัยเพราะต้องมาดูสถานการณ์วันต่อวันล่าสุดวันที่ 1-27 ม.ค.ที่ผ่านมา มีนักท่องเที่ยวจีนเข้ามาไทย 926460 คน เพิ่มขึ้น 3% จากช่วงเดียวกันของปีที่ผ่านมา แต่ภายหลังมีคำสั่งห้ามบริษัททัวร์จีนจัดนำเที่ยวต่างประเทศ จำนวนระหว่างวันที่ 24-27 ม.ค.ก็ลดลงทันที 36% จากช่วงเดียวกันของปีก่อน โดยมีจำนวน 107654 คนนายกอบศักดิ์ ภูตระกูล รองเลขาธิการนายกรัฐมนตรีฝ่ายการเมือง กล่าวว่า ได้ประสานให้กระทรวงการท่องเที่ยวและกีฬา การท่องเที่ยวแห่งประเทศไทย (ททท.) ไปทำแผนที่จะเสนอให้ ครม.เศรษฐกิจใหม่ทั้งหมด จากเดิมที่จะทำการกระตุ้นตลาดท่องเที่ยว ก็ให้เปลี่ยนเป็นการหามาตรการช่วยบรรเทาผลกระทบให้กับผู้ประกอบการในธุรกิจท่องเที่ยวแทน และจะรอให้เหตุการณ์ผ่อนคลาย เพื่อให้ทราบถึงความเสียหายที่ชัดเจน อาจใช้เวลาอีก 2 เดือน หรือเดือน มี.ค.จึงค่อยนำแผนฟื้นฟูและมาตรการกระตุ้นตลาดท่องเที่ยวเข้าที่ประชุม ครม.เศรษฐกิจอีกครั้งหนึ่งขณะที่ข้อเสนอของภาคเอกชนท่องเที่ยว ที่ต้องการให้ธนาคารพาณิชย์ผ่อนผันการชำระหนี้สินให้ 6 เดือน คิดว่าแต่ละธนาคารยินดีช่วยอยู่แล้ว ขณะนี้ทุกฝ่ายต้องช่วยให้ทุกคนผ่านเหตุการณ์นี้ไปให้ได้และเรื่องที่ขอให้ตั้งกองทุนหรือสินเชื่อดอกเบี้ยต่ำให้วงเงิน 10000 ล้านบาท ภาครัฐจะ รับไว้พิจารณาท่องเที่ยวเป็นเครื่องยนต์เศรษฐกิจสำคัญที่เหลืออยู่ ถ้าเทียบกับตอนเกิดโรคซาร์ส คิดว่ากว่าจะกลับมาปกติต้องใช้เวลา 3-4 เดือน และ ครม.เศรษฐกิจต้องหารือผลกระทบที่มีต่อผลิตภัณฑ์มวลรวมภายในประเทศ (จีดีพี) ปีนี้ ที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) คาดว่าขยายตัว 2.7-3.7% โดยเอาข้อมูลของไตรมาส 4/2562 มาดูด้วย เพื่อดูว่ามีความจำเป็นต้องเสนอมาตรการกระตุ้นเศรษฐกิจเพิ่มอีก 1 ชุดหรือไม่นายสมคิด จาตุศรีพิทักษ์ รองนายกรัฐมนตรี กล่าวว่า ได้ให้กระทรวงการคลังไปหามาตรการล่วงหน้าว่าจะมีมาตรการสนับสนุนการท่องเที่ยวอะไรได้บ้าง โดยเฉพาะการส่งเสริมให้คนไทยเที่ยวกันเองในประเทศในช่วงที่นักท่องเที่ยวต่างชาติชะลอชั่วคราว ส่วนนักท่องเที่ยวต่างชาติที่เข้ามาต้องช่วยกันดูแลอย่างดี ต้องเห็นใจว่าประเทศเขามีปัญหา หากปฏิบัติกับเขาไม่ดี เขาจะไม่มาประเทศเราอีกนายสมเด็จ สุสมบูรณ์ อธิบดีกรมส่งเสริมการค้าระหว่างประเทศ กล่าวว่า ได้สั่งการให้สำนักงานส่งเสริมการค้าในประเทศจีน หรือทูตพาณิชย์ ที่ประจำอยู่ใน 7 สำนักงาน ติดตามการระบาดของไวรัสโคโรนาอย่างใกล้ชิด ส่วนงานแสดงสินค้าอัญมณีและเครื่องประดับ ครั้งที่ 65 วันที่ 25-29 ก.พ.นี้ หากมีผู้เข้าร่วมแสดงสินค้าจากจีนไม่สามารถเดินทางมาร่วมงานได้ กรมจะให้สิทธิ์เข้าร่วมงานครั้งต่อไปเดือน ก.ย.นี้ แทน ส่วนการขยายการค้าในจีนปีนี้จะเน้นผลักดันการค้าระบบออนไลน์ ร่วมกับแพลตฟอร์มชั้นนำของจีน คู่ขนานกับการส่งเสริมการขยายการค้าในตลาดเมืองหลักและเจาะตลาดเชิงรุกในเมืองรอง ล่าสุด กรมได้ส่งรายชื่อผู้ส่งออกถุงมือยาง อุปกรณ์และวัสดุทางการแพทย์ของไทยให้แก่ผู้นำเข้าจีน ที่จำเป็นต้องนำเข้าสินค้าอย่างเร่งด่วน เช่น หน้ากากอนามัย ถุงมือแพทย์ เทอร์โมมิเตอร์ ถุงสวมรองเท้าแบบใช้แล้วทิ้ง คาดว่าจะมีคำสั่งซื้อเข้ามาจำนวนมาก.
นายกรัฐมนตรีเรียกประชุม ครม.เศรษฐกิจวันที่ 31 ม.ค.นี้ หารือผลกระทบจากไวรัสโคโรนาต่อเศรษฐกิจไทยและธุรกิจท่องเที่ยว พิพัฒน์ ล้มแผนข้อเสนอเรื่องวีซ่าทั้งหมด หลังรัฐบาลจีนสั่งห้ามทัวร์จีนมาไทย
ประชุม ครม.เศรษฐกิจ,ผลกระทบ,ไวรัสโคโรน่า,ธุรกิจท่องเที่ยว,พิพัฒน์ รัชกิจประการ,นักท่องเที่ยวจีน,การท่องเที่ยว